Lav et referat af nedenstående tekst:

Tekst:
Det er ikke meget mere end et døgn siden, at en gruppe kunder hos Dronninglund Fjernvarme kunne meddele, at nu ville de sagsøge bestyrelsen. Kunderne mener nemlig, at bestyrelsen er erstatningsansvarlig overfor omkring 500 kunder, der er blevet snydt for den skattefri varmechek på 6000 kroner. Og ovenpå weekendens trussel om en retssag, er bestyrelsens formand, Svend B. Bøgh, nu gået. - Jeg kan bekræfte, at jeg har fået en mail om, at formanden stopper med øjeblikkelig virkning, siger næstformand Carsten Møller Nielsen. Vrede kunder Formandens exit kommer altså efter, at bestyrelsen er blevet beskyldt for at snyde kunderne for varmecheken. Det er de, fordi bestyrelsen ikke fik meldt til Energistyrelsen, at en del af deres kunder var berettiget til cheken. Dermed kunne kunderne ikke få de 6000 kroner, som de faktisk opfyldte kravene til at få. - Bestyrelsen har sovet i timen, og det har haft store konsekvenser, sagde tage Kohsel, der er en af de vrede kunder, i weekenden til TV2 Nord, Gennem en advokat har de utilfredse kunder forsøgt at indgå et forlig med bestyrelsen, men det blev afvist. Bestyrelsen halveret Næstformanden har ikke yderligere kommentarer til formandens afgang, men fortæller, at de nu kun er fire tilbage i bestyrelsen og ikke har nogen suppleanter. - Fire mand er nok til at kunne træffe beslutninger lige nu. Nu skal vi først lige finde vores ben at stå på, så må vi se, siger Carsten Møller Nielsen. På hjemmesiden fremgår det ellers, at bestyrelsen inklusive suppleanter består af syv mand, så det er en amputeret bestyrelse, der nu er tilbage. Om der skal hentes nye kræfter til bestyrelsen med det samme, ved næstformanden endnu ikke. Men med en nærtforestående generalforsamling i maj, finder han det ikke sandsynligt, at man også vil afholde en ekstraordinær generalforsamling. Bestyrelsen mødes senere i dag og tager stilling til situationen.

Referat:
Bestyrelsen for Dronninglund Fjernvarme kan sandsynligvis se frem til en retssag om erstatningsansvar overfor kunderne.